**Támogatási Szerződés útmutató**

**Támogatási Szerződés kitöltési/beküldési módja:** Kérjük, töltse ki az első oldalon a pontos adataival, 3 példányban nyomtassa ki, majd mind 3 példány minden oldalán írja alá, utolsó oldalon a saját aláírásánál dátumozza.

A szerződés részét képezi a **6 db melléklet**.

Az 1. számú melléklet a jelen szerződés tárgyára vonatkozó jogszabályok listája.

A **2. számú** a Nemzetgazdasági Minisztérium által előírt kötelező adatszolgáltatás mellékletet a pályázó tölti ki, online a program honlapon a bal oldali menüben elérhető [ESZA adatszolg.](http://www.eszakmagyar.mva.hu/esza-adatszolgaltatas/) menüpont alatt.

A **3. és 4. számú mellékletet**, amelyek a Képzésre és a Tanácsadás mentorálás projektelemekre vonatkoznak, az MVA konzorciuma fogja kitölteni, és a későbbiekben megküldeni minden pályázó részére.

Az **5. számú melléklet** egy Nyilatkozat, melyben minden pályázó nyilatkozik, hogy hány hónapja álláskereső és hogy nincsen hallgatói jogviszonya semmilyen képző intézménnyel a szerződés kétoldalú aláírásának pillanatában.

A **6. számú melléklet** az Ifjúsági Garancia Rendszer <GINOP-5.2.1-14 vagy VEKOP 8.2.1-15> keretében kapott Irányítólap, melyet a Járási Kormányhivatalok Foglalkoztatási Osztályai adnak ki. A 6. számú melléklet a 18-25 éves korcsoportra vonatkozik. A Támogatási Szerződés kétoldalú aláírásának feltétele, hogy az Ifjúsági Garancia Rendszer tagja legyen a jelentkező, ezért legkésőbb a kompetenciamérések eredményének jelzése és a programbavonás kiértesítése után jelentkezzen a lakóhelye szerinti Kormányhivatal Foglalkoztatási Osztályán és kérje ki, majd juttassa el az Irányítólapot részünkre. Így a 18-25 év közötti álláskereső pályázóktól kérjük, hogy az Ifjúsági Garancia Programban regisztráljanak, a Járási Kormányhivatalok Foglalkoztatási Osztálya által kiadott Irányítólap 1 eredeti és 1-1 másolati példányát csatolják, nyújtsák be a Támogatási Szerződéshez.

Konzorciumunk a Támogatási Szerződés kétoldalú aláírásával egyidejűleg rendelkezésre bocsát egy úgynevezett Ajánló Lapot, – mind a célcsoporttag, mind a Kormányhivatal részére – amivel a célcsoporttagot, jelentkezőt javasoljuk a GINOP-5.2.2-14 Fiatalok vállalkozóvá válásának támogatása programba való bevonására, ezzel segítve a gördülékenyebb adminisztrációt a Járási Kormányhivatalokban.

A GINOP-5.2.3-16 program Felhívásának rendelkezése szerint: „A GINOP-5.2.2-14 számú pályázat keretében a szolgáltató azzal a fiatallal köt Támogatási Szerződést, aki legalább 1 hónapja álláskereső.”

**A 2. 5.és 6. számú mellékletek hiányában az MVA konzorciuma nem köt Támogatási Szerződést a célcsoport taggal, a fent jelzett dokumentumok megküldésének elmulasztása esetén tehát célcsoport tag nem vonható képzésbe.**

A Támogatási Szerződés hatálybalépésével, kétoldalú aláírásával, a jelentkező kötelezettséget vállal, arra, hogy elvégzi a program által ingyenesen biztosított képzést, és betartja a szerződésben foglalt feltételeket. A hatályos, kétoldalúan aláírt Támogatási Szerződés 1 példánya a pályázót illeti, amit az MVA konzorciuma postai úton küld meg a pályázónak. A jogosultsági kritériumok és az, hogy legalább 1 hónapja álláskereső, közvetlenül a Támogatási Szerződés és a Felnőttképzési Szerződés hatálybalépését megelőzően kerülnek vizsgálatra.

**A szerződéskötés, programba vonás feltétele a jogosultsági kritériumoknak való megfelelés korban, lakhely szerint és munkaerő piaci státusz szerint:**

* A régióban állandó lakcímmel vagy tartózkodási hellyel szükséges rendelkezni, melyet hatósági igazolvánnyal tud igazolni.
* 18-25 év közötti, más vállalkozásban többségi tulajdonnal nem rendelkező új mikro vállalkozást indítani tervező természetes személyek. Feltétel, hogy az egyén az Ifjúsági Garancia Program regisztrált alanya legyen.

A 18-25 év közötti csoporton belül elkülöníthetők a kevesebb, mint 6 hónapja munkanélküliek, a legalább hat hónapja munkanélküliek (a célcsoport legalább 50%-a) és az inaktív fiatalok.

* 25-30 év közötti, más vállalkozásban többségi tulajdonnal nem rendelkező új mikro-vállalkozást indítani tervező pályakezdő álláskeresők (a célcsoport legfeljebb 20%-a).

Az álláskeresők közül azok a felsőfokú végzettséggel rendelkező 30. életévüket be nem töltött fiatalok, akik tanulmányaik befejezését követően munkanélküli ellátásra nem szereztek jogosultságot.

**A szerződés három eredeti példányát postai úton ajánlva tértivevénnyel juttassa el az alábbi címre: MVA 1277 Budapest 23, Pf: 4 és 1 scannelt példányt küldjön a eszakmagyar@mva.hu e-mail címre.**

**TÁMOGATÁSI SZERZŐDÉS**

**a GINOP-5.2.2-14-2015-00015 „Fiatalok Vállalkozóvá Válásának Támogatása**

**az Észak-Magyarországi Régióban”c. projekthez**

**Amely létrejött**

**egyrészről**

a **Magyar Vállalkozásfejlesztési Alapítvány,** mint Konzorciumvezető (székhely: 1115 Budapest, Bartók Béla út 105-113., képviseli: dr. Csuhaj V. Imre kuratóriumi elnök, a továbbiakban mint **Támogató)** és

**másrészről:**

név:

születési név:

anyja neve:

születési hely, idő:

lakóhely/tartózkodási hely:

értesítési cím:

telefon:

adóazonosító jel:

TAJ szám:

(a továbbiakban mint **Támogatott)** között a **GINOP-5.2.2-14-2015-00015** „**Fiatalok Vállalkozóvá Válásának Támogatása az Észak-Magyarországi Régióban**” című projektben (a továbbiakban mint **Projekt**) való részvétel tárgyában, az alábbi feltételekkel:

**1. Előzmények:**

A Támogató a Széchenyi2020 Gazdaságfejlesztési és Innovációs Operatív Program  (a továbbiakban: GINOP) keretén belül „A fiatalok vállalkozóvá válásának támogatása” tárgyú, 2014. október 10. napon közzétett felhívásra GINOP-5.2.2-14-2015-00015 azonosító számon regisztrált projekt javaslatot/pályázatot nyújtott be, amelyet a Nemzetgazdasági Minisztérium támogatásra érdemesnek ítélt. A Projekt forrását az Európai Szociális Alap és Magyarország költségvetése társfinanszírozásban biztosítja.

**2. A támogatás tartalma:**

A Támogató kötelezettséget vállal arra, hogy a Támogatott kérelme és jogosultsága alapján, biztosítja részére a Projektben való részvétel lehetőségét. A Támogató konzorciumi partnereinek közreműködésével a Támogatott számára képzést nyújt, továbbá igény szerint tanácsadási és mentorálási szolgáltatásban részesíti Támogatottat. A Támogató gondoskodik róla, hogy a Támogatott által – a képzési tanúsítvány megszerzését követően - benyújtott üzleti terv az országosan egységes szempontrendszer és módszertan alapján elbírására kerüljön.

**2.1.** **Képzés**

**2.1.1.** A Támogató kötelezettséget vállal arra, hogy a Támogatott részére támogatást nyújt, amely összeg a képzés teljes költségének 100 %-a. A képzési költséget a Támogató közvetlenül a képző intézmény részére utalja át. Sikertelen vizsga esetén a Támogatott egy alkalommal javítóvizsgát tehet, melyet részleteiben a képzési szerződés szabályoz. A képzést biztosító intézmény, a képzési program óraszáma, a képzési díj és a vizsgadíj címén nyújtott támogatás pontos összege a Támogatási Szerződés mellékleteiben kerül rögzítésre.

**2.1.2.** A támogatás ellenében a Támogatott köteles:

a) a képző intézménnyel legkésőbb a képzés első napján kell a felnőttképzésről szóló 2013. évi LXXVII. törvény 13.§-a szerinti szerződést kötni,

b) a képzésben részt venni, óralátogatási kötelezettségének rendszeresen (hiányzásának mértéke nem haladhatja meg a felnőttképzési szerződésben rögzített mértéket) eleget tenni,

c) mulasztását haladéktalanul, de legkésőbb az akadályoztatás megszűnését követő napon kimenteni, d) a tananyagot a legjobb tudása szerint folyamatosan elsajátítani és vizsgát tenni, e) sikertelen rész-, vagy záróvizsga esetén a képző intézmény által megadott időpontban javítóvizsgát tenni.

**2.2.** **Üzleti terv készítéséhez nyújtott támogató szolgáltatás**

**2.2.1.** A Támogató gondoskodik róla, hogy a Támogatott által – a képzési tanúsítvány megszerzését követően - benyújtott üzleti terv az országosan egységes szempontrendszer és módszertan alapján elbírására kerüljön.

**2.2.2.** A Támogatott üzleti tervének értékelése után - a Támogató és a szolgáltatást végző szervezet között megkötött szerződés alapján - a Támogató közvetlenül utalja a támogatás összegét a szolgáltatást végző szervezet számlájára.

**2.2.3.** A szolgáltatást végző szervezet, a szolgáltatás költségének pontos összege a Támogatási Szerződés mellékletében kerül rögzítésre.

**2.3.** **Tanácsadás**

**2.3.1.** A Támogató igény szerint olyan tanácsadás szolgáltatást nyújt a Támogatott részére, amely hozzásegíti ahhoz, hogy sikeres, fenntartható üzleti tervet állítson össze.

**2.3.2.** A Támogatott részére nyújtott tanácsadást követően - a Támogató a szolgáltatást végző szervezettel kötött szerződés alapján - a Támogató közvetlenül utalja a támogatás összegét a szolgáltatást végző szervezet számlájára. A szolgáltatást végző szervezet, a szolgáltatás költségének pontos összege a Támogatási Szerződés 3. számú mellékletében kerül rögzítésre.

**2.4. Mentorálás**

**2.4.1**. A Támogató igény szerint olyan mentorálási szolgáltatást nyújt a Támogatott részére, amely hozzásegíti ahhoz, hogy vállalkozás megalapítást követően, az első hat hónapban segítse a fiatal vállalkozókat.

**2.4.2**. A Támogatott részére nyújtott mentorálást követően - a Támogató a szolgáltatást végző szervezettel kötött szerződés alapján - a Támogató közvetlenül utalja a támogatás összegét a szolgáltatást végző szervezet számlájára. A szolgáltatást végző szervezet, a szolgáltatás költségének pontos összege a Támogatási Szerződés 3. számú mellékletében kerül rögzítésre.

**3. A Támogatott kötelezettségszegésének jogkövetkezményei:**

**3.1.** Amennyiben Támogatott a jelen Szerződésben foglalt, vagy a képző intézménnyel kötött szerződésben foglalt bármilyen kötelezettséget megszegi, Támogató a támogatás folyósítását megszünteti, és a már kifizetett, vagy a szolgáltatónak, illetve a képző intézménynek időarányosan fizetendő támogatást visszaköveteli. A Támogatás visszafizetése az erről szóló értesítésben meghatározott időpontban esedékes. Amennyiben Támogatott a visszafizetési kötelezettségének az értesítésben megszabott határidőig nem tesz eleget, a határidő elmulasztásának napjától kezdődően köteles a Ptk. 6:48.§ (1) bekezdése szerinti késedelmi kamatot is megfizetni Támogató részére.

**3.2.** A Támogató jogosult visszavonni a támogatást, amennyiben olyan adat vagy tény merül fel, mely szerint Támogatott a támogatást jogosultatlanul vette igénybe.

**3.3.** Jelen Szerződésben foglaltak megszegése esetén Támogató a kötelezettségszegés, és a jogosulatlanul igénybevett támogatás, esetleges visszafizetés, felfüggesztése tényéről értesíti Támogatottat, mely értesítésben megjelöli a visszakövetelt összeget, annak jogcímét, és a visszafizetésre megszabott határidőket. A kötelezettségszegésről szóló értesítés ellen nincs helye kifogásnak, panasznak, fellebbezésnek Támogató irányába. Támogatónak azonban lehetősége van saját döntését felülbírálni, mely során további adatokat, iratokat kérhet be.

**4. Egyebek:**

**4.1.** A Támogatott a Projektben való részvételi kötelezettségét csak személyesen teljesítheti.

**4.2.** Támogatott tudomásul veszi, hogy jelen Szerződés közvetlen pénzbeli támogatás kifizetésére nem jogosít. Támogatott tudomásul veszi, hogy a támogatás a 2. pontban meghatározott, nyújtott szolgáltatásokon keresztül valósul meg. A szolgáltatások ellenértékét Támogató közvetlenül a szolgáltatást nyújtó szervezeteknek fizeti meg.

**4.3.** A Támogatott kijelenti, hogy a GINOP-5.2.2-14 konstrukció keretében más régióban Támogatási Szerződést nem írt alá, és a jövőben sem ír alá.

**4.4.** A Támogatott büntető jogi felelőssége tudatában kijelenti, hogy a GINOP-5.2.2-14 konstrukcióban való részvételi követelményeknek megfelel, azaz:

a.)

jelen szerződés megkötésének napján 18. életévét már betöltötte, de a 25. életévét még nem töltötte be, és álláskeresőként nyilvántartott fiatal. Vállalja, hogy jelen szerződés kétoldalú aláírásakor legalább 1 hónapja álláskereső. Vállalja, hogy legkésőbb a képzésbe való bevonáskor az Ifjúsági Garanciaprogram regisztrált alanya.

vagy

jelen szerződés megkötésének napján 18. életévét már betöltötte, de a 25. életévét még nem töltötte be, és inaktív (nem tanuló, nem dolgozó) fiatal. Vállalja, hogy jelen szerződés kétoldalú aláírásakor legalább 1 hónapja álláskereső. Vállalja, hogy legkésőbb a képzésbe való bevonáskor az Ifjúsági Garanciaprogram regisztrált alanya.

vagy

jelen szerződés megkötésének napján 25. életévét már betöltötte, de a 30. életévét még nem töltötte be és felsőfokú végzettséggel rendelkező pályakezdő álláskereső, aki tanulmányai befejezését követően munkanélküli ellátásra nem szerzett jogosultságot. Vállalja, hogy jelen szerződés kétoldalú aláírásakor legalább 1 hónapja álláskereső.

b.)

más vállalkozásban többségi tulajdonnal nem rendelkezik.

c.)

életvitelszerűen az Észak-magyarországi Régióban él, ahol állandó lakcímmel rendelkezik

vagy

életvitelszerűen az Észak-magyarországi Régióban él, ahol tartózkodási hellyel rendelkezik

A részvételi követelményeknek való megfelelés a képzésbe való bevonáskor kerül vizsgálatra, mely a szerződés 2.1.2 a. pontjában jelzett felnőttképzési szerződés aláírásának dátumát jelenti.

**4.5.** A Támogatott kijelenti, hogy a GINOP-5.2.2-14 konstrukció Pályázati felhívásának és Pályázati útmutatójának tartalmát ismeri, amit ezen Támogatási Szerződés aláírásával is igazol.

**4.6.** A Támogatott tudomásul veszi, hogy a Projekt megvalósítása során adatszolgáltatási kötelezettsége van a Támogató, a Projekt Közreműködő Szervezete és a Nemzetgazdasági Minisztérium kérésére bármikor, de legalább a projekt be-, illetve kilépési időpontjában adatot kell szolgáltatni munkaerő-piaci státuszáról, életkoráról, hátrányos helyzetű csoportokhoz való tartozásáról és iskolai végzettségéről a 1. sz. melléklet szerinti bontásban.

**4.7.** A Támogatott hozzájárul, illetve engedélyezi a Támogató számára, hogy a támogatásra való jogosultságát, személyazonosságát a Támogató vagy a Támogató nevében eljáró meghatalmazottja ellenőrizze, szükség esetén személyi okmányairól másolatot készíthessen a Projektben való részvétel alatt.

**4.8**. A Támogatott a Szerződés aláírásával hozzájárulását adja ahhoz, hogy a Támogató kezelésében lévő a támogatás felhasználására vonatkozó adatokat a Támogató, valamint a Projekt Közreműködő Szervezete, a Nemzetgazdasági Minisztérium nyilvánosságra hozhatja, kivéve azokat az adatokat, melynek nyilvánosságra hozatalát jogszabály kifejezetten megtiltja.

**4.9.** A Támogatottnak vállalnia kell a tapasztalat megosztást a GINOP-5.2.2-14 projektről, valamint a GINOP-5.2.2-14 projekt keretében szervezett rendezvényeken való részvételt.

**4.10**. A Támogatott kijelenti, hogy a Projektbe jelentkezés, valamint a Projektben való részvétel folyamán szolgáltatott személyi adatai valósak, továbbá, hogy jelen szerződés megkötése vonatkozásában saját jogán teljes cselekvőképességgel rendelkezik.

**4.11.** A Támogatott köteles az adataiban történő változást 8 napon belül a Támogató felé bejelenteni.

**4.12**. A Támogatott kijelenti, hogy az információs önrendelkezési jogról és az információszabadságról szóló 2011. évi CXII. törvény előírásainak megfelelően személyes adatainak kezeléséhez jelen szerződés aláírásával hozzájárul. Támogató kijelenti, hogy a Nemzeti Adatvédelmi és Információszabadság Hatóság NAIH-89193/2015. számon adatkezelőként nyilvántartásba vette.

**4.13**. Támogató kijelenti, hogy az üzleti tervekben szereplő adatokat, valamint a Támogatott egyedi ötleteit, terveit üzleti titokként kezeli, és azokat nem hozza harmadik személyek tudomására.

**4.14.** Az ügy szempontjából jelentős új tény felmerülése, továbbá a szerződéskötéskor fennálló körülmények lényeges megváltozása esetén a szerződés bármelyik fél kezdeményezésére módosítható.

**4.15.** Támogatott köteles megőrizni a Támogató és konzorciumi partnerei jóhírnevét. Támogatott vállalja, hogy valótlan tény állításával vagy híresztelésével, illetve valós tény hamis színben való feltüntetésével, vagy egyéb hasonló magatartással nem sérti vagy veszélyezteti a Támogató jóhírnevét.

**4.16.** Jelen támogatási szerződés 2. és 3. pontjai csak akkor lépnek hatályba, ha Támogatott a képzésbe vonásról szóló határozatot megkapja Támogatótól. A határozatot tartalmazó dokumentummal egyidejűleg a Támogató a GINOP-5.2.1 Ifjúsági Garancia Rendszer keretében illetékes Megyei Kormányhivatal Hivatal Járási Hivatalának Foglalkoztatási Osztálya számára aláírva rendelkezésre bocsátja a Támogatott Irányítólapját. Támogatottak tudomásul veszik, hogy – attól függően, hogy a 4.4.a.) pont szerinti kategóriák közül melyikbe tartoznak – a kiválasztás eredményéről tartalmilag különböző tájékoztatást kapnak.

**4.17**. Jelen szerződésben nem szabályozott kérdésekben a Polgári Törvénykönyv (2013. évi V. törvény) szabályait kell alkalmazni.

|  |  |
| --- | --- |
| Dátum:       | Dátum:      |
| ………………………………………………..Magyar Vállalkozásfejlesztési AlapítványTámogató | ………………………………………………..      (név)Támogatott |

**Támogatási Szerződés 1. számú melléklete**

**Vonatkozó jogszabályok listája**

|  |
| --- |
| 1. Törvények 2011. évi CXCV. törvény az államháztartásról 2013. évi V. törvény a Polgári Törvénykönyvről  |
| 2015. évi CXLIII. törvény a közbeszerzésekről  |
| 2000. évi C. törvény a számvitelről  |
| 2003. évi XCII. törvény az adózás rendjéről  |
| 2007. évi CXXVII. törvény általános forgalmi adóról  |
| 2011. évi CXII. törvény az információs önrendelkezési jogról és az információszabadságról  |
| 1995. évi LIII. törvény a környezet védelmének általános szabályairól, és végrehajtási rendeletei  |
| 1996. évi LIII. törvény a természet védelméről  |
| 1995. évi LVII. törvény a vízgazdálkodásról (ill. a 2001. évi LXXI törvény az előbbi módosításáról) 2007. évi XVII. törvény a mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről  |
| 2. Kormányrendeletek  |
| 272/2014. (XI. 5.) Korm. rendelet a 2014-2020 programozási időszakban az egyes európai uniós alapokból származó támogatások felhasználásának rendjéről  |
| 368/2011. (XII. 31.) Korm. rendelet az államháztartásról szóló törvény végrehajtásáról  |
| 255/2014. (X. 10.) Korm. rendelet a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról 322/2015. (X. 30.) Korm. Rendelet az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól 3. Közösségi szabályok  |
| AZ EURÓPAI PARLAMENT ÉS A TANÁCS 1303/2013/EU RENDELETE az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, <https://www.palyazat.gov.hu/ginop-523-16-fiatalok-vllalkozv-vlsa-vllalkozs-indtsi-kltsgeinek-tmogatsa-1><https://www.palyazat.gov.hu/mdosult-a-fiatalok-vllalkozv-vlst-tmogat-felhvs-> |

**Online felületen kerül kitöltésre**

**Támogatási Szerződés 2. számú melléklete**

|  |  |
| --- | --- |
| **Támogatott neve:** |  |
| **Támogatott azonosítója:** |  |

Az Európai Bizottság részére küldendő, a Gazdaságfejlesztési és Innovációs Operatív Program megvalósulásáról szóló éves végrehajtási jelentés meghatározó eleme az Európai Szociális Alapból finanszírozott projektek keretében a 1304/2013/EK rendelet I. és II. mellékletének megfelelő adatszolgáltatás a projektbe bevont személyekről. Ennek értelmében a programba bevont személyekkel kapcsolatban az alábbi bontásban szükséges adatot szolgáltatni: nem, munkaerőpiaci-helyzet, korcsoport szerinti, érzékeny csoportok szerinti, végzettség szerinti megoszlás.

 **1. Azonosító adatok:**

Az Ön

1.1. Neme

Nő

Férfi

1.2. Családi és utóneve……………………………………………………………………………………………………………….………..

1.3. Születéskori családi és utóneve………………………………………………………………….…………………………….……

1.4. Születési helye, ideje……………………………………………………………………………………..................................

1.5. Anyja születési családi és utóneve…………………………………………………………………………………………….…..

1.6. Társadalombiztosítási azonosító jele (TAJ szám):………………………………………………………………….……….

1.7. Lakóhelye (*irányítószám, település neve, utca, házszám, külföldi lakóhellyel rendelkező személy esetében ország*)……………………………………………………………………………………………………………………….……….

1.8. Tartózkodási helye (*ha nem azonos a lakóhellyel, irányítószám, település neve, utca, házszám*)………………………………………………………….......................................................................................

1.9. Állampolgársága

Magyar állampolgár vagyok.

Külföldi állampolgár vagyok.

Ha külföldi állampolgár, akkor tartózkodási helye várhatóan legalább 12 hónapig Magyarországon van.

Igen.

Nem.

Magyar és külföldi állampolgár vagyok.

1.10. Értesítési címe:……………………………………………………………………………………………………………………………

1.11. Telefon, e-mail:…………………………………………………………………………………………………………………………..

**Online felületen kerül kitöltésre**

**2. Munkavégzéssel és iskolai végzettséggel kapcsolatos adatok**

***2.1. Kérjük, hogy az alábbiak közül jelölje meg, hogy a projektbe történő belépés napján melyik vonatkozik Önre. Kérjük, csak egy választ jelöljön meg (amelyik elsősorban jellemző Önre.***

Dolgozom, azaz legalább heti egy órányi, jövedelmet biztosító munkát végzek, vagy rendelkezem olyan munkahellyel, ahonnan csak átmenetileg (betegség, szabadság miatt) vagyok távol. *(A háztartási, ház körüli munkát ne számítsa ide! Ha szülési szabadságon / gyeden, gyesen vagy gyeten van, és mellette nem dolgozik, ne ezt a válaszlehetőséget jelölje be, hanem a következő kettő közül az egyiket.)*

Jelenleg nem dolgozom, de aktívan állást keresek és munkába is tudnék állni.

Ha ezt jelölte meg, akkor kérjük, adja meg, mióta nem dolgozik:

*(év/hónap/nap)……………………..................................*

Jelenleg nem dolgozom, nem keresek munkát és nem tudnék munkába állni.

***2.2. Kérjük, hogy ezt a kérdést csak akkor válaszolja meg, ha az előző, 2.1. kérdésnél az első választ jelölte meg: („dolgozom, azaz legalább heti egy órányi, jövedelmet biztosító munkát végzek, illetve rendelkezem olyan munkahellyel, ahonnan csak átmenetileg (betegség, szabadság miatt) vagyok távol”).***

***Ha a 2.1. kérdésnél más választ adott, akkor kérjük, folytassa a 2.3. ponttal.***

Közfoglalkoztatott vagyok.

Igen.

Nem.

Határozott idejű munkaszerződéssel rendelkezem.

Igen.

Nem.

***2.3. Kérjük, jelölje meg, hogy a projektbe történő belépés napján igaz-e Önre az alábbi állítások valamelyike.***

* Nappali tagozatos tanulói vagy hallgatói jogviszonnyal rendelkezem.

Igen.

Nem.

* Regisztrált álláskereső vagyok.

Igen.

Nem.

Ha igen, akkor kérjük, adja meg, mióta regisztrált álláskereső (regisztráció időpontja):

*(év/hónap/nap)………………………………….*

**Online felületen kerül kitöltésre**

***2.4. Kérjük, jelölje meg, hogy az alábbiak közül részesül-e jelenleg valamelyik ellátásban.***

Csecsemőgondozási díj (korábbi elnevezése szerint terhességi gyermekágyi segély - THGYS)

Gyermekgondozási díj (GYED)

Gyermekgondozási segély (GYES)

Gyermeknevelési támogatás (GYET)

***2.5. Kérjük, adja meg legmagasabb iskolai végzettségét.***

Általános iskola 8 évfolyamánál kevesebb ebből az elvégzett legmagasabb évfolyam:………………

Általános iskola 8. évfolyama

Szakiskolai (szakmunkásképző iskolai) szakképesítést igazoló bizonyítvány

Középiskolai (gimnáziumi vagy szakközépiskolai) érettségi, szakképesítés nélkül

Középiskolai szakképesítést igazoló érettségi, képesítő bizonyítvány

Érettségit követő képzésben középfokú szakképesítést igazoló bizonyítvány)

Felsőoktatási képzésben szerzett szakképesítést igazoló bizonyítvány

Főiskolai, felsőfokú alapképzésben (BA/BSc) szerzett vagy azzal egyenértékű oklevél

Egyetemi, felsőfokú mesterképzésben (MA/MSc) szerzett vagy azzal egyenértékű oklevél

Tudományos doktori (PhD vagy DLA) fokozatot igazoló oklevél

***2.6. Kérjük, jelölje meg, hogy részt vesz-e oktatásban vagy képzésben.***

Jelenleg oktatásban vagy képzésben (ide értve a formális iskolarendszerű oktatás vagy felnőttképzés bármilyen formáját) részt veszek.

Igen.

Nem.

**3. Nemzetiségi adatok:**

Az alábbi adatok a 2011. évi CXII. törvény alapján különleges adatnak minősülnek. Ha kérdések valamelyikére nem kíván válaszolni, kérjük, jelölje meg a „nem kívánok nyilatkozni” választ.

***3.1. Mely nemzetiséghez tartozónak érzi magát?***

magyar,  bolgár, cigány (roma), görög, horvát, lengyel, német, örmény, román, ruszin, szerb, szlovák, szlovén, ukrán, arab, kínai, orosz, vietnámi,

egyéb, éspedig . . . . . . . . . . . . . . . . . . . . . . . . . . . ,

nem tudom,

nem kívánok nyilatkozni

***3.2. Ha egy másik nemzetiséghez is tartozónak érzi magát, kérjük, adja meg azt is!***

magyar, bolgár, cigány (roma), görög, horvát, lengyel, német, örmény, román, ruszin, szerb, szlovák, szlovén, ukrán, arab, kínai, orosz, vietnámi,

egyéb, éspedig . . . . . . . . . . . . . . . . . . . . . . . . . . .

nem tudom,

nem kívánok nyilatkozni

**Online felületen kerül kitöltésre**

**4. További személyes adatok**

**Kérjük, jelölje meg, hogy következő állítások közül melyik vonatkozik Önre. Az alábbi adatok a 2011. évi CXII. törvény alapján különleges adatnak minősülnek. Ha kérdések valamelyikére nem kíván válaszolni, kérjük, jelölje meg a „nem kívánok nyilatkozni” választ.**

4.1. Megváltozott munkaképességű vagyok.

*(Megváltozott munkaképességű személy a foglalkoztatás elősegítéséről és a munkanélküliek ellátásáról szóló 1991. évi IV. törvény alapján): aki testi vagy szellemi fogyatékos, vagy akinek az orvosi rehabilitációt követően munkavállalási és munkahely-megtartási esélyei testi vagy szellemi károsodása következtében csökkennek.)*

Igen.

Nem.

Nem kívánok nyilatkozni.

4.2. Fogyatékossággal élő személy vagyok.

*(Fogyatékossággal élő személy, aki érzékszervi, így különösen látás-, hallásszervi, mozgásszervi, értelmi képességeit jelentős mértékben vagy egyáltalán nem birtokolja, illetőleg a kommunikációjában számottevően korlátozott, és ez számára tartós hátrányt jelent a társadalmi életben való aktív részvétel során.)*

Igen.

Nem.

Nem kívánok nyilatkozni.

4.3. Hajléktalan vagyok (nincs bejelentett lakcímem, vagy bejelentett lakóhelyem hajléktalan szállás, vagy az éjszakát közterületen vagy nem lakás céljára szolgáló helyiségben töltöm).

Igen.

Nem.

Nem kívánok nyilatkozni.

**5. Háztartással kapcsolatos adatok**

**Kérjük, jelölje meg, hogy igazak-e Önre az alábbi állítások.**

5.1. Ön olyan háztartásban él, ahol a háztartás egyik tagja sem dolgozik?

Igen.

Ha igen, akkor van-e eltartott gyermek a háztartásban?

Igen.

Nem.

Nem.

5.2. Ön olyan háztartásban él, amelynek csak egy felnőtt tagja van , és legalább egy eltartott gyermek is él a háztartásban?

Igen.

Nem.



**A támogató tölti ki**

**Támogatási Szerződés 3. számú melléklete**

|  |  |
| --- | --- |
| **Támogatott neve:** |  |
| **Támogatott azonosítója:** |  |

**A 2016.\_ \_.\_ \_. napon hatályba lépett támogatási szerződést a képző intézmény kiválasztását követően a Támogató és a Támogatott a következő adatokkal egészíti ki:**

**1) A képzést nyújtó intézmény adatai:**

|  |  |
| --- | --- |
| **Név** |  |
| Székhely - Levelezési cím |  |
| Intézményvezető neve |  |
| Telefon, E-mail |  |
| FAT által kiadott intézmény-akkreditációs szám |  |

**2) A képzés részletezése:**

|  |  |  |
| --- | --- | --- |
| A képzési program nyilvántartási száma - megnevezése | Óra-szám/ fő | Képzés részletezése |
| Típusa | Kimenete | Tanúsítvány száma | Helyszín |
|  |  |  |  |  |  |
|  |  |  |  |  |  |

**3) A képzéssel összefüggő költségek összesítése:**

|  |  |  |
| --- | --- | --- |
| A képzési program nyilvántartási száma és megnevezése | Óraszám/ fő | Képzés bruttó díja (tartalmazza az oktatás, jegyzetek, vizsgadíj és tanúsítvány kiállításának költségét) |
|
|  |  |  |
|  |  |  |

**A támogató tölti ki**

**Támogatási Szerződés 4. számú melléklete**

|  |  |
| --- | --- |
| **Támogatott neve:** |  |
| **Támogatott azonosítója:** |  |

**A 2016.\_ \_.\_ \_. napon hatályba lépett támogatási szerződést a tanácsadást és mentorálást végző intézmények kiválasztását követően a Támogató és a Támogatott a következő adatokkal egészíti ki:**

**1) A szolgáltatásokat nyújtó intézmények adatai:**

|  |  |  |
| --- | --- | --- |
|  | **Tanácsadási Szolgáltatást Végző Intézmény** | **Mentorálási Szolgáltatást Végző Intézmény** |
| Név |  |  |
| Székhely, Levelezési cím |  |  |
| Intézményvezető neve |  |  |
| E-mail |  |  |

**2) A szolgáltatások részletezése:**

|  |  |  |
| --- | --- | --- |
| Szolgáltatás megnevezése | Óra/ fő | Szolgáltatás részletezése |
| Típusa | Kimenete | Tanácsadási alkalmak |
| Egyéni tanácsadás |  | tanácsadás | Ügyfél-kapcsolati ívek |  |
| Mentorálás |  | tanácsadás | Ügyfél-kapcsolati ívek |  |

**3) A tanácsadással összefüggő költségek összesítése:**

|  |  |  |
| --- | --- | --- |
| **Szolgáltatás megnevezése** | **Óraszám/fő** | **Tanácsadás bruttó díja** |
| Egyéni tanácsadás |  |  |

**4) A mentorálással összefüggő költségek összesítése:**

|  |  |  |
| --- | --- | --- |
| **Szolgáltatás megnevezése** | **Óraszám/fő** | **Mentorálás bruttó díja** |
| Mentorálás |  |  |

**A támogató külön kérésére beküldendő (közvetlenül hatálybalépést (kétoldalú aláírást) megelőzően)**

**Támogatási Szerződés 5. számú melléklete**

**Nyilatkozat**

Alulírott,       (született:     , anyja neve:      ) nyilatkozom, hogy       óta (dátum) álláskereső vagyok, nem tanulok, nem dolgozok.

**Dátum:**

**Aláírás:**

**Kizárólag a 18-25 év közötti célcsoportnak szükséges, a támogató külön kérésére beküldendő (legkésőbb a képzésre vonatkozó felnőttképzési szerződés aláírását megelőzően, vagy amikor rendelkezésre)**

**Támogatási Szerződés 6. számú melléklete**

**Az Ifjúsági Garancia Rendszer <GINOP 5.2.1-14 vagy VEKOP 8.2.1-15> keretében kapott Irányítólap- - Járási Hivatalok Foglalkoztatási Főosztálya**